76/228/EHTY: Neuvoston päätös, tehty 16 päivänä helmikuuta 1976, Euroopan hiili- ja teräsyhteisön neuvoa-antavan komitean jäsenille suoritettavista päivärahoista ja korvattavista matkakuluista



Virallinen lehti nro L 044 , 20/02/1976 s. 0033 - 0034

Suomenk. erityispainos Alue 1 Nide 1 s. 0118

Espanjank. erityispainos: Luku 01 Nide 6 s. 0053

Ruotsink. erityispainos Alue 1 Nide 1 s. 0118

Portugalink. erityispainos: Luku 01 Nide 6 s. 0053



NEUVOSTON PÄÄTÖS, tehty 16 päivänä helmikuuta 1976, Euroopan hiili- ja teräsyhteisön neuvoa-antavan komitean jäsenille suoritettavista päivärahoista ja korvattavista matkakuluista (76/228/EHTY) EUROOPAN YHTEISÖJEN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan, ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan, sekä katsoo, että on suotavaa vahvistaa Euroopan hiili- ja teräsyhteisön neuvoa-antavan komitean jäsenten päivärahojen määrä samoin kuin yksityiskohtaiset säännöt kyseisten päivärahojen suorittamisesta ja jäsenten matkakulujen korvaamisesta, ON PÄÄTTÄNYT SEURAAVAA: 1 artikla Euroopan hiili- ja teräsyhteisön neuvoa-antavan komitean jäsenillä on oikeus saada päivärahaa kustakin kokous- ja matkapäivästä samoin kuin matkakulujen korvauksia jäljempänä esitettyjen säännösten mukaisesti. 2 artikla 1. Päivärahan määrä on 2 500 Belgian frangia kokous- ja matkapäivältä. 2. Päiväraha yhtä matkapäivää kohti suoritetaan kiinteämääräisenä meno-paluumatkojen osalta lähtöpaikan ja kokouspaikan välisen rautateitse tehdyn matkan perusteella seuraavan laskelman mukaan: - yksi päivä yli 100 kilometrin ja enintään 200 kilometrin matkalta, - puolitoista päivää yli 200 kilometrin ja enintään 500 kilometrin matkalta, - kaksi päivää yli 500 kilometrin ja enintään 800 kilometrin matkalta, - kaksi päivää yli 800 kilometrin matkalta; laskelma suoritetaan kuitenkin matkan tosiasiallisen keston perusteella, jos asianomainen todistaa, että matka on kestänyt yli kaksi päivää. 3. Lähtöpaikalla tarkoitetaan tässä päätöksessä asianomaisen asuinpaikkaa. Jos tosiasiallinen lähtöpaikka kuitenkin on lähempänä kokouspaikkaa, se otetaan huomioon. 3 artikla 1. Matkakulut rautatiellä korvataan seuraavin perustein: - maksu rautatiellä ensimmäisessä luokassa lähtöpaikan ja kokouspaikan välillä; lippujen esittämistä ei vaadita, - makuuvaunulisämaksu esitettäessä lippu, - paikkojen varausmaksu ja tarvittavien matkatavaroiden kuljetusmaksu sekä lisämaksut kiitojunista esitettäessä tositteet. 2. Laivamatkoista koituvat kulut korvataan esitettäessä tositteet. 3. Kun jäsen käyttää autoa, hänen matkakulunsa korvataan rautateiden ensimmäisessä luokassa perittävän maksun perusteella. Jos kaksi jäsentä tai useampi jäsen käyttää samaa autoa, ainoastaan autosta vastuussa olevalla jäsenellä on oikeus edellä tarkoitettuun korvaukseen, jota korotetaan 20 prosentilla kutakin hänen mukanaan ollutta jäsentä kohti, jonka hän nimeltä mainitsee. Ajoneuvon laivauksesta ja merikuljetuksesta koituvat kulut korvataan ajoneuvosta vastuussa olevalle jäsenelle esitettäessä tositteet. 4. Lentomatkakulut, mukaan luettuina varaus- ja koneeseennousukulut korvataan esitettäessä tositteet. 5. Kuljetuskulut lähtöpaikan tai kokouspaikan ja aseman tai lentokentän välillä korvataan joukkoliikenteen ensimmäisen luokan maksun perusteella. 4 artikla Kumotaan Euroopan hiili- ja teräsyhteisön neuvoa-antavan komitean jäsenten sekä komitean työskentelyyn erityisaseman perusteella osallistuvien henkilöiden korvauksista 15 päivänä lokakuuta 1968 tehty neuvoston päätös, sellaisena kuin se on viimeksi muutettuna päätöksellä 74/319/EHTY (1). 5 artikla Tätä päätöstä noudatetaan 1 päivästä tammikuuta 1976. Tehty Brysselissä 16 päivänä helmikuuta 1976. Neuvoston puolesta Puheenjohtaja R. VOUEL (1) EYVL N:o L 180, 3.7.1974, s. 31